als_Latn dik_Latn sag_Latn
Mund të përdorni çfarë frutash të keni në shtëpi për të shoqëruar kremin.
Përbërësit për 6 tarta të mesme:
Për brumin Frola:
- 250gr miell
- 125gr gjalpë i butë
- 70gr sheqer
- 2 të verdha vezësh
- ½ sodë për ëmbëlsira
- lëkura e grirë e një limoni bio
Për kremin e pastiçeri:
- 250ml qumësht me yndyrë
- 2 të verdha vezësh
- 65gr sheqer
- 40gr miell
- lëkura e grirë e një limoni bio
Lexo edhe:
- Bukë e shëndetshme pa miell
- Dhalli tradicional me katër shije të ndryshme
- Receta perfekte e parfesë me luleshtrydhe
Përgatitja e kremit pastiçeri :
- Në fillim përgatisim kremin pastiçeri. Përziejmë gjysmën e sheqerit me miellin, lëkurën e limonit dhe qumështin në një tenxhere të vogël. E vëmë tenxheren në flake të ulët dhe e lëmë të ngrohet duke e përzierë vazhdimisht me rrahësin e vezëve me dorë.
- Kur të jetë ngrohur, por të mos ketë marrë valë, e heqim mënjanë. Rrahim të verdhat e vezeve me sheqerin që na ka mbetur dhe këtu shtojmë ngadalë përzierjen e qumështit që kemi te tenxherja.
- E përziejmë mirë dhe e hedhim tani të gjithë përzierjen në tenxhere dhe e vëmë në flake të ulët duke e përzierë përsëri me rrahësin e vezëve me dorë derisa të marrë valë, duke e lënë të ziejë për 3 minuta.
- E lëmë të ftohet të mbuluar me letër plastike për kuzhinë, në kontakt direkt me kremin.
Përgatitja e brumit Frola:
- Përziejmë miellin, kripën dhe gjalpin derisa të kemi një përzierje si thërrime të vogla. Hapim një gropë të vogël në mes dhe hedhim të verdhat e vezeve me sheqerin, lëkurën e grirë të limonit, sodën dhe një lugë ujë.
- E përziejmë me dorë derisa të kemi një brumë homogjen (brumin mund ta përgatitni direkt në robot nëse dëshironi). I japim brumit formë të rrumbullakët, e mbështjellim me letër plastike për kuzhinë dhe e lëmë të pushojë në frigorifer për 30 minuta.
- Pas kësaj kohe e marrim brumin dhe e ngrohim pak me duar për ta zbutur. E hapim me petës dhe mbulojmë me të 6 format e tartave. E shpojmë bazën e tyre me pirun dhe I pjekim në furrë për 15-20 minuta afërsisht ose derisa të kenë marrë pak ngjyrë (kujdes që të jenë pjekur edhe poshtë).
- Kur tartat e pjekura të jenë ftohur, i mbushim me krem pasticeri dhe i zbukurojmë sipas dëshirës me fruta të freskëta. Ruhen në frigorifer.
Lexo edhe:
- Bukë e shëndetshme pa miell
- Dhalli tradicional me katër shije të ndryshme
- Receta perfekte e parfesë me luleshtrydhe
JU BËFTË MIRË !!
als_Latn als_Latn lmo_Latn ltz_Latn als_Latn plt_Latn als_Latn als_Latn als_Latn als_Latn als_Latn als_Latn plt_Latn ltz_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn